**HANDLINGSPLAN 2022**

**for**

**DH-Lyngby-Taarbæk afdeling**

DH-Lyngby-Taarbæk afdelingsbestyrelse har på afdelingens årsmøde den 24 marts 2022 vedtaget følgende handleplan for det kommende år:

* At arbejde for at Lyngby-Taarbæk Kommunes forvaltninger får implementeret deres konkrete handleplaner i kommunens handicappolitik, herunder samtidig at sikre, at handleplanerne lever op til de overordnede målsætninger i handicappolitikken.
* At prioritere afdelingens indsats med særligt fokus på arbejdsmarked og beskæftigelse, boligområdet og tilgængelighed, der alle er områder hvor der er behov for bedre forhold. Derudover arbejde for at kommunens sagsbehandling forbedres.
* At være opmærksom på, at Lyngby-Taarbæk Kommune i gennemførelsen af deres handicappolitikker følger gældende love og regler på området.
* At arbejde for at afdelingens medlemsskare udvides, således at afdelingen i kraft af en bred repræsentation af brugerorganisationer kan bidrage til en optimering af de politikker, der gennemføres i Lyngby-Taarbæk Kommune.
* At arbejde for at afdelingen i sit samarbejde med kommunens politikere får etableret en god dialogmed de ansvarlige politikere.
* At inspirere politikere og forvaltning til at sikre gode forhold for handicappede.
* At støtte DH’s repræsentanter i Handicaprådet, bl.a. ved hjælp af formøder før handicaprådsmøder.
* At arbejde for videreføring af det velfungerende netværk med andre DH lokalafdelingerne, i første omgang med afdelingerne i nabokommunerne Gentofte og Rudersdal.